Gee (שיר של Girls' Generation)

"Gee" הוא שיר של להקת הבנות הדרום קוריאנית גירלז ג׳נריישן, שיצא לאור יחד עם מיני-אלבום בשם זה, על ידי SM Entertainment ב-5 בינואר 2009.

הסגנון המוזיקלי של השיר מבוסס על באבלגאם פופ, עם צלילי אלקטרופופ ויורופופ המבוצעים על ידי סינתיסייזרים, עם ביטים המושפעים מהסגנונות טכנו והיפ הופ. מילות השיר עוסקות בנערה שמתאהבת בפעם הראשונה.

השיר הגיע למקום הראשון במצעד של תוכנית המוזיקה מיוזיק בנק, שם שהה במשך תשעה שבועות רצופים. שירות הזרמת המוזיקה מלון מחשיב את השיר לשיר הטוב ביותר של העשור הראשון של המאה ה-21. לפי סקר של גאלופ קוריאה מ-2009, השיר היה הפופולרי ביותר באותה שנה.

ביפן השיר הגיע למקום השני במצעד הסינגלים של אוריקון ולמקום הראשון במצעד הדיגיטלי של RIAJ. לפי נתוני איגוד תעשיית ההקלטות של יפן (RIAJ) השיר נמכר בלמעלה ממיליון עותקים דיגיטליים.

השיר זכה בפרס ״שיר השנה״ בטקס פרסי המוזיקה של מלון ובפרסי המוזיקה הקוריאנית, וכן קיבל את פרס Digital Daesang, בפרסי ״דיסק הזהב״ ב-2009. מבקרי מוזיקה מתייחסים לשיר כשיר שקבע סטנדרט חדש בקיי-פופ, שבהמשך שימש תפקיד בעיצוב של צליל הבאבלגאם פופ העכשווי. השיר דורג ב-2023 במקום הראשון ברשימת 100 השירים הגדולים בתולדות הקיי-פופ של הרולינג סטון.

משמעות השם של השיר הוא ביטוי של קריאת הפתעה, בדומה לביטוי הקוריאני "어머나!-Eo-meo-nah!", שדומה במשמעותו לביטוי "Oh, my goodness!" ("הו אלוהיי") הנהגה בקיצור כ-"Oh Gee".

 רקע 
חברת הבידור SM Entertainment השיקה באוגוסט 2007 להקת בנות בת תשע חברות בשם Girls' Generation. בנובמבר יצא לאור אלבום האולפן הראשון של הקבוצה, יחד עם שני סינגלים: "Into the New World" ו-"Girls' Generation"; האחרון היה בין שלושת השירים הפופולריים ביותר של 2007 לפי סקר של גאלופ קוריאה. במרץ 2008 האלבום יצא בהוצאה מחודשת תחת השם Baby Baby. השיר נמכר בלמעלה מ-100,000 עותקים בדרום קוריאה, וסייע ללהקה לגדול באופן משמעותי ולהיות לאחת מקבוצות האיידול הפופולריות בדרום קוריאה.

 הפקה 
השיר נכתב, עובד והופק על ידי צמד המפיקים E-Tribe (אהן מיונג-וון וקים יאנג-דוק), והוקלט באולם הקונצרטים של SM ובאולפני Yellow Tail בסיאול.

 קבלה 
ממוזער|הלהקה, בביצוע השיר, ב-27 בפברואר 2009.
ב-10 בינואר הלהקה הופיעה בתוכנית המוזיקה Music Core בפעילות קידום ראשונה עבור השיר,Girls' Generation comes back after 9 months "cute dance" (in Korean)  Newsen.com (January 11, 2009). Retrieved on December 20, 2014. שבהמשך הפך ללהיט, ושהה במקום הראשון בתוכנית מיוזיק בנק של רשת KBS תשע פעמים רצופות.Girls Generation to Return With New Album Koreatimes.co.kr (June 15, 2009). Retrieved on January 27, 2015.Girls' Generation topped Music Bank for 9 consecutive weeks (in Korean)  Newsen.com (March 13, 2009). Retrieved on December 19, 2014. בנוסף, השיר הגיע לשמונה ניצחונות רצופים במצעד Mnet,Girls' Generation broke Mnet's record, staying at number 1 for 8 consecutive weeks (in Korean)  Newsen.com (March 3, 2009). Retrieved on December 19, 2014. דבר שהיווה שיא לאותה תקופה. פלטפורמת המוזיקה הקוריאנית מלון הכתירה אותו כ״שיר העשור״, והוא נבחר לשיר הפופולרי ביותר של שנת 2009 ב-Music Bank.Girls' Generation's "Gee" is most popular song of 2009 on Music Bank (in Korean)  Newsen.com (December 25, 2009). Retrieved on December 19, 2014. בנוסף, השיר זכה במספר פרסים חשובים, כמו Digital Daesang ו-Digital Bonsang, בטקס פרסי דיסק הזהב ה-24,Half worthy awards ceremony, music fans feel bitter (in Korean)  News.mk.co.kr (December 11, 2009). Retrieved on December 19, 2014. ובפרס Daesang למוזיקה הדיגיטלית.Girls' Generation won digital music award at Seoul Music Awards (in Korean)  Newsen.com (February 3, 2010). Retrieved on December 19, 2014. בנוסף, זכה בפרס ״שיר השנה״ בטקס פרסי המוזיקה הקוריאנית השביעי.Girls' Generation, 韩 Pop Music 'netizens selected geurupsang (in Korean)  Star.mt.co.kr (March 30, 2010). Retrieved April 3, 2010.

הגרסה היפנית של השיר נמכרה בכ-130,145 עותקים פיזיים ביפן ב-2010. השיר זכה להצלחה גם במצעדים, כשהגיע למקום הראשון במצעד הדיגיטלי השבועי של RIAJ ב-26 באוקטובר,RIAJ Digital Track Chart for October 20-26, 2010 (in Japanese)  Recording Industry Association of Japan (October 2010) Retrieved on October 29, 2010. ובהמשך הופיע בדירוג במקומות עשרים ושלוש וחמישים ושבע במצעד יפן הוט 100 של הבילבורד.Billboard's 2011 Japan Hot 100  Billboard (2011). Retrieved on December 19, 2014. בינואר 2014 השיר הגיע ליותר ממיליון הורדות דיגיטליות לפי נתוני איגוד תעשיית ההקלטות של יפן.Recording Industry Association of Japan's certification for January 2014 (in Japanese)  RIAJ (January 2014). Retrieved on December 19, 2014. השיר היה לסינגל הנמכר ביותר של הלהקה בארצות הברית, עם כ־80,000 מכירות עד למאי 2020.

השיר זכה במקום הראשון ב-14 פרסים של תוכניות מוזיקה שונות בדרום קוריאה, והגיע לשיא של תשע זכיות רצופות בתוכנית Music Bank.

 השפעה 
"Gee" זכה להכרה נרחבת כקלאסיקה בעולם הקיי-פופ, ולשיר המזוהה ביותר עם הלהקה. צ'אק אדי ממגזין המוזיקה Spin דירג את השיר במקום החמישי ברשימת 21 שירי הקיי-פופ הגדולים בכל הזמנים. עורך אתר פיצ׳פורק, ג׳ייקוב דורוף, כלל את השיר ברשימת 20 שירי הקיי-פופ של שנת 2014, וציין אותו כ"מגנום אופוס" של ז'אנר הבאבלגאם פופ הקוריאני המודרני. מגזין הבילבורד כתב על השיר שהוא "ככל הנראה שיר הקיי-פופ האייקוני ביותר בעשר השנים האחרונות".

בשנת 2016, המגזינים Dong-a Ilbo ו־Idology, וחברת המחקר M Brain בחרו בשיר כשיר המוביל של להקת קיי-פופ נשית ל-20 השנים האחרונות, לפי סקר שכלל 2,000 איש ו-30 מומחים מתעשיית המוזיקה.

בפאנל של 35 מבקרי מוזיקה ואנשי מקצוע בתעשיית המוזיקה שנערך על ידי שירות המוזיקה מלון והעיתון Seoul Shinmun, השיר דורג במקום החמישי בשירי האיידול הטובים בכל הזמנים, והוכר כאחד מהגורמים לעליה המשמעותית של מוזיקת האיידול בקיי-פופ. בשנת 2023 הרולינג סטון הצהיר כי השיר הוא ״השיר הגדול ביותר בהיסטוריה של מוזיקת הפופ הקוריאנית״, ותיאר אותו כ-"זיקוק טהור של סחרחורת של התאהבות".

 קישורים חיצוניים 

 הערות שוליים 

קטגוריה:שירי אלקטרופופ
קטגוריה:שירים בקוריאנית
קטגוריה:שירים ביפנית
קטגוריה:סינגלים מ-2010